Հայելիներ (ֆիլմ, 2008)

«Հայելիներ» (անգլ.՝ Mirrors)՝ Ալեքսանդր Աժայի սարսափ ֆիլմը, որը էկրան է բարձրացել 2008 թվականին։ Այն հարավկորեական «Հայելու մեջ» ֆիլմի ազատ ոճի վերաէկրանավորումն է։ 2010 թվականին նկարահանվել է ֆիլմի շարունակությունը՝ «Հայելիներ 2»։


== Բովանդակություն ==
Ֆիլմը պատմում է պաշտոնաթող ոստիկան Բեն Քարսոնի մասին, ում աշխատանքից ազատել են այլ ոստիկանի սպանության համար։ Դրանից նա դարձել է ագրեսիվ և սկսել է շատ ոգելից խմիչք օգտագործել։ Նրա կինը և երեխաներն օտարացել էին նրանից, իսկ նա ստիպված էր ապրել քրոջ տանը։ Կորցնելով հույսը, թե կարող է վերադառնալ իր հին կյանքին, նախկին օրենքի պահապանը ընդունվում է աշխատանքի ՝ Mayflower հանրախանութի այրված ավերակի գիշերային պահակ։ Շատ վաղուց այս խանութը շքեղության խորհնդանիշ էր, որտեղ շատ մարդիկ էին լինում։ Հրդեհից հետո այդտեղ ընդհանրապես ոչինչ չէր մնացել, բայց ամբողջ հանրախանութում կանգնած, նստած, պառկած մանեկեններ են մնացել, որոնց ներկայությունը կարծես կենդանացնում է միջավայրը։ Քարսոնը շրջում է շինությունով և նկատում է, որ այս խանութի հսկա հայելիներ ամբողջովին մաքուր են, ասես ինչ-որ մեկը դրանք ամեն օր մաքրում է։ Բայց այդտեղ բացի պահակից և փոշուց ոչինչ չկա։ Նա ոչ միայն սարսափելի բաներ է տեսնում հայելիների մեջ (հանրախանութի այցելուների տանջանքները, որոնք ողջ ողջ այրվել են հրդեհի ժամանակ) այլ նաև զգում է դրանք։ Բենի քույրը համոզում է նրան ազատվել աշխատանքից։ Բենը համաձայնվում է և հայելիները սպանում են քրոջը։ Նա ուզում է պարզել թե ինչու է մահացել նախորդ պահակը և հենց այդ օրը ստանում է նրա թողած հաղորդագրությունը, որը նա թողել էր մահից ոչ շատ առաջ։
Բենը հուսահատորեն փորձում է պարզել թե հայելիները նրանից ինչ են ուզում։ պարզվում է, որ նրանց պետք է Էսեկեր անունով ինչ-որ մեկը։ Նա իր նախկին ծառայակից ընկերոջ օգնությամբ նա սկսում է որոնել Էսեկերին։ Մի անգամ գիշերով շինությունում շրջելու ժամանակ նա պարզում է, որ Mayflower-ը կառուցվել է փակված հոգեբուժարանի տեղում։ Շուտով նա իմանում է այդտեղի մի հիվանդի՝ Աննա Էսեկերի մասին և ուղևորվում է Փենսիլվանիա նահանգ՝ Աննային գտնելու համար։ Բենն Աննայի եղբորից իմանում է որ ծեր կինն ապրում է մի վանքում, որտեղ հայելիները արքելված։ Երբ 1952 թվականին Աննան դուրս էր գրվել հիվանդանոցից՝ իր արտացոլանքի մեջ ինչ-որ բան սկսեց հեապնդել իրեն։ Աննան անձամբ պատմում է Բենին, որ երբ ինքը եղել է հիվանդանոցում՝ բժիշկը կապել և ստիպել է իրեն ժամերով, նույնիսկ օրերով նստել հայելապատ սենյակում։ Շիզոֆրենիայով հիվանդ մարդուն այդպիսի եղանակով բուժելն ուղղակի անհնար է, բայց Աննայի մոտ շիզոֆրենիա չէր։ Նրա մեջ դև էր մտած, որն էլ մտավ հայելիների մեջ։ Հենց նա էր սպանում մարդկանց։ Իսկ հիմա նրան պետք է Աննան, որպեսզի նորից վերադառնա մեր աշխարհ։ Այն ժամանակ երբ Բենը խոսում էր Աննայի հետ՝ դևը հարձակվում է Բենի ընտանիքի վրա։ Բենը համոզում էր Աննային, որ վերադառնա այն սենյակ որտեղ բժիշկը բուժում էր իրեն։
Ֆիլմի վերջում է, երբ Աննան արդեն չի կարող աչքերը փակ պահել, դևը դուրս է պրծնում և սպանում նրան հայելու կտորներով։ Աննան արդեն չկա, իսկ նրա կտրտված մարմինը դառնում է դևի մի մաս։ Երկարատև մարտի արդյունքում Բենին կարծես թե հաջողվեց սպանել հրեշին և նրա ընտանիքը փրկված է, բայց երբ նա դուրս է գալիս հանրախանութից, սարսափով հայտնաբերում է, որ բոլոր բառերը գրված էին հայելային և սարսափած հասկանում է, որ գտնվում է հայելիների աշխարհում։ Նա դիպչում է ցուցափեղկի ապակուն, բայց իրական աշխարհում նրա ձեռքի հետքը հակառակ է երևում, հենց այնպես ինչպես Բենը հայտնաբերեց, որ հայելիների վրա շատ հետքեր կային, որոնք նույնպես արվել էին դրանց մեջից։
Հանդիսատեսին մնում է միայն գուշակել, թե նա իրական կյանքում է սպանել դևին, թե հայելային, և եթե հայելային, ապա ինչ է տեղի ունենում հակառակ կողմում, ո՞ղջ է արդյոք դևը, թե ամեն ինչ կսահմանափակվի միայն Բենով։


== Դերերում ==
Քիֆեր Սազերլենդ — Բեն Քարսոն
Փոլա Փաթոն — Էմի Քարսոն
Քամերոն Բոյս — Մայքլ Քարսոն 
Էրիկա Գլաք — Դեյզի Քարսոն
Էմի Սմարթ — Էնջելա Քարսոն
Մերի Բեթ Փեյլ — Աննա Էսեկեր
Ջոն Շրեփնել — Լորենցո Սապելի
Ջեյսոն Ֆլեմինգ — Լերի Բարնի
Ադինա Ռապիտեանու — մանկահասակ Աննա Էսեկեր


== Տարբերությունը բնօրինակից ==
Ամերիկյան տարբերակն ունի զգալի տարբերություններ կորեական բնօրինակից։ Միակ բանը, որ կապում է դրանք՝ այրված հանրախանութն էր, ու նախկին ոստիկանը, ով այնտեղ պահակ էր աշխատում, իսկ մնացած տեղերում սյուժետային շարքերը զգալի տարբերվում են։ Կորեական ֆիլմը դեկեկտիվ է միստիկայի տարերով, իսկ ամերիկյանը՝ արյունալի սարսափ ֆիլմ հայլիների միջոցով մեր աշխարհ թափանցող դիվային ուժերի մասին։


== Հետաքրքիր փաստեր ==
Բենն իր տանից հանած հայելու վրա է կրակում SIG-Sauer P228 ատրճանակով, այն դեպքում, որ Mayflower-ում և այլ կարևոր տեսարաններում Բենն օգտագործում է SIG-Sauer P226 ատրճանակը։


== Ծանոթագրություններ ==